**HANKEDOKUMENDID**

(HD / Juhised pakkujale)

**VETERINAARTEENUSED 2023.AASTAL**

Veebilehehange

(Narva Linnavalitsuse Linnamajandusameti hankekorra § 2 p 5, § 4 lg 3 ja § 7 alusel)

Lugupeetud ettevõtjad,

[Narva Linnavalitsuse Linnamajandusamet](http://www.narvaplan.ee/) (rg-kood 75039729) teeb Teile ettepaneku esitada pakkumus veterinaarteenuste osutamiseks,milleks on Narva linna haldusterritooriumi elanike kasside steriliseerimine ja kastreerimine 2023. aastal.

Riigihange nimetus: „Veterinaarteenused 2023. aastal“.

Hankemenetluse liik: veebilehehange / teenused.

Hankija: Narva Linnavalitsuse Linnamajandusamet.

Rahastamisallikad: Narva linna omavahendid.

Hankelepingu eeldatav maksumus: **4166,66 eurot (km-ta)/ 5000,00** **eurot** (km-ga).

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| Kõrvaldamis- ja kvalifitseerimistingimus | | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused. | **Pakkuja esitab** koos pakkumusega HD Lisa 1 kohaselt vormistatud kinnituse. |
| 2. | Pakkujal peab olema veterinaararsti kutsetegevuse luba | **Pakkuja esitab** koos pakkumusega kutsetegevuse loa koopia |

Maksuvõlgade kontroll

Maksuvõlgade kontroll toimub:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tööde lühikirjeldus: vt Teenuse kirjeldus HD Lisa 3.

Hankedokumentide väljastamine:

Hankija võimaldab piiramatut elektroonilist juurdepääsu hankekutsele ja sellele lisatud dokumentidele. Dokumendid on avalikult kättesaadavad Narva linna veebilehel [www.narva.ee](http://www.narva.ee)

Pakkumuse hinna väljendamise viis ja rahaühik:

Pakkumuse hind väljendada ranges vastavuses ette antud vormiga (HD Lisa 4) kogusummahinnana (*fixed price*) käibemaksuga ja ilma, täites seejuures kõik maksumusread. Täiendavate makse- ja lepingutingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine:

Pakkumus koostada eesti keeles, ühes eksemplaris ning esitada digitaalselt e-posti aadressile [narvahanked@narva.ee](mailto:narvahanked@narva.ee)

Hankija ei vastuta e-posti side korrapärase toimimise eest.

Pakkumuse esitamise aeg ja koht**:** **hiljemalt 31.03.2023. a kell 10:00.** Hilisemalt laekunud pakkumused ei kuulu läbivaatamisele.

Pakkumuse jõusolek: pakkumus on jõus vähemalt 3 (kolm) kuud pakkumuste esitamise tähtpäevast arvates.

Pakkumuste avamise aeg ja koht: **31.03.2023. a kell 11.00.** Peetri plats 3, IV korrus, ruum 23, direktori kabinet, Narva.

Hankija võimaldab viibida pakkujatel pakkumuste avamise juures. Pakkujate esindajad peavad olema valmis tõendama volituste olemasolu. Esindusõigust kontrollitakse.

Hindamiskriteerium:

Pakkumuste ainsaks hindamiskriteeriumiks on pakkumuse maksumus (RHS § 85 lg 4). Edukaks tunnistatakse madalaima hinnaga, eelnevalt vastavaks tunnistatud, pakkumus.

Kõigi pakkumuste tagasilükkamine:

Hankija jätab enesele õiguse lükata tagasi kõik pakkumused juhul, kui:

1. kõikide pakkumuste maksumused ületavad hankelepingu eeldatava maksumuse;
2. kõikide vastavaks tunnistatud pakkumuste maksumused ületavad hankelepingu eeldatava maksumuse;
3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (Hankija eelarveliste vahendite kärpimine vms);
4. hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 1).

Riigihanke kehtetuks tunnistamine:Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Teenuse osutamise periood: **6 kuud** **peale lepingu sõlmimist.**

Hankelepingu olulised tingimused:Hankeleping sõlmitakse vastavalt lisatud lepinguprojektile (HD Lisa 5).Ette antud lepingutingimused pole läbiräägitavad.

Hankelepingu sõlmimine:

Hankeleping allkirjastatakse 3 (kolme) tööpäeva jooksul, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Riigihanke eest vastutav isik: Artjom Novikov, [Narva Linnavalitsuse Linnamajandusamet](http://www.narvaplan.ee/)i riigihanke spetsialist, tel +372 53777322, e-post [artjom.novikov@narva.ee](mailto:artjom.novikov@narva.ee)

**Lisad**

Lisa 1. Pakkuja üldandmed ja kinnitus kõrvaldamisaluste puudumise kohta

Lisa 2. Pakkuja esindaja volikiri (vajadusel)

Lisa 3. Teenuse kirjeldus

Lisa 4. Pakkumuse maksumustabel

Lisa 5. Hankelepingu projekt

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Veterinaarteenused 2023.aastal

Menetlusliik: veebilehehange/ teenused

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mittenõuetekohase koostamise puhul lükatakse meie pakkumus tagasi kui hankekutsele mittevastav.
5. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 3 (kolm) kuud pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Teenuse osutamise koha aadress: |  |
| E-posti aadress: |  |
| Pangakonto number: |  |
| Telefon: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

*(vajadusel)*

Hankija nimi: Narva Linnavalitsuse Linnamajandusamet

Riigihanke nimetus: Veterinaarteenused 2023. aastal

Menetlusliik: veebilehehange/teenused

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasivolitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Teenuse kirjeldus**

Hankija nimi: Narva Linnavalitsuse Linnamajandusamet

Riigihanke nimetus: Veterinaarteenused 2023. aastal

Menetlusliik: veebilehehange/teenused

Riigihanke klassifikatsiooni kood (CPV): 85200000-1 veterinaarteenused

**Kasutatavad mõisted:**

Tellija – Narva Linnavalitsuse Linnamajandusamet kui teenuse hankija

Töövõtja – Narva Linnavalitsuse Linnamajandusametile hankelepingu alusel veterinaarteenust osutav loomaarst/loomakliinik

**Tööde kirjeldus**

1. Hanke esemeks on Narva linna haldusterritooriumi elanikele kuuluvate kasside ja Narva linna haldusterritooriumil tegutsevate MTÜ-de ja eraisikute, kes on Narva elanikud (kelle elukohaks Rahvastikuregistris on määratud Narva linn, edasi ka Narva linna elanikud) hoole all olevate kasside steriliseerimise ja kastreerimise kampaania 2023. aastal.

2. Hankelepingu kehtivuse eeldatav periood on 6 kuud peale lepingu sõlmimist. Täitja peab tagama teenuse kättesaadavuse Narva linnaelanikele ja MTÜ-dele ja eraisikutele antud ajavahemikul. Täitjal on õigus teha antud ajavahemikus vaheaegu, mille jooksul teenust ei osutata.

3. Teenus osutatakse selliselt, et täitja on kohustatud korraldama veterinaarteenuse osutamist järgmistes proportsioonides: 1/3 teenuste mahust osutatakse MTÜ-de poolt veterinaarteenuste saamiseks saadetud kassidele ja 2/3 eraisikute poolt eraisikute poolt saadetud kassidele.

4. Operatsioone viib läbi kutsetegevuse luba omav veterinaararst. Täitja peab tagama teenuse osutamise vastavuses veterinaarkorralduse seadusega.

5. Täitja peab pidama arvestust steriliseeritud/kastreeritud kasside kohta ning esitama selle tellijale tellija poolt kinnitatud vormil, kuhu kantakse järgmised andmed - kassi omaniku nimi, perekonnanimi, isikukood (kassi omaniku isikut tõendava dokumendi alusel), elukoht, MTÜ-de puhul - MTÜ nimetus ja registrikood, esindaja nimi, vajadusel kassi nimi ja/või kirjeldus. Vormile võetakse kassi omaniku või MTÜ esindaja allkiri, millega kinnitatakse andmete õigsust. Täitja peab kontrollima, kas kass on märgistatud mikrokiibiga. Kassi mikrokiibiga märgistamise korral kantakse vormi ka mikrokiibi number.

6. Narva linna elanike kasside ja MTÜ-de hoole all olevate kasside kohta peetakse eraldi arvestust ja täidetakse eraldi vormid, kusjuures MTÜ-de hoole alla olevate steriliseeritud/kastreeritud kasside arv ei tohi ületada ühte kolmandikku kasside koguarvust.

7. Pakkumuses esitatud hinnad on lõplikud, st sisaldavad visiiditasu ja ravimite hinda. Krae tuleb kassi omanikul/valdajal vajadusel juurde osta. Tellija tasub osutatud teenuse eest osade kaupa mitte rohkem kui kaks korda kuus teenuse üleandmise-vastuvõtmise akti alusel, mille lahutamatuks lisaks on aruandeperioodi kohta koostatud käesoleva TK p-s 4 nimetatud vorm.

8. Täitjal peab olema hankelepingu kehtivuse ajal telefoni number, millele helistades Narva elanikud ja MTÜ-de esindajad saavad broneerida operatsiooni aja. Registreerimine toimub tööpäeviti vähemalt kolm tundi päevas. Telefoni number ja broneerimise aeg avaldatakse tellija kodulehel ja kohalikus ajalehes.

9. Täitjal on õigus teha ettepanekuid teenuse paremaks osutamiseks või korraldamiseks.

**Lisa 4. Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Veterinaarteenused 2023. aastal

Pakkuja nimi, registrikood:

|  |  |  |  |  |
| --- | --- | --- | --- | --- |
| Nimetus | Kirjeldus | Ühik | Ühiku hind  (km-ta) | Ühiku hind  (k-ga) |
| 1. Ühe emase kassi steriliseerimine | Vähemalt 6 kuuseks saanud emase kassi steriliseerimine | tk |  |  |
| 2. Ühe isase kassi kastreerimine | Vähemalt 7 kuuseks saanud isase kassi kastreerimine | tk |  |  |
|  |  | Kokku |  |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 5. Hankelepingu projekt**

**TÖÖVÕTULEPING nr \_\_\_\_**

*Kuupäev digiallkirjas*

1. **LEPINGU POOLED**

**Tellija**

Nimi **Narva Linnavalitsuse**

**Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon (+372) 359 9155

E-post [linnamajandus@narva.ee](mailto:linnamajandus@narva.ee)

Esindaja Natalja Šibalova, direktor

Esinduse alus Ameti põhimäärus

**Töövõtja**

Nimi

Registri kood

Asukoht

Telefon

E-post

Arveldusarve pangas

Esindaja

Esinduse alus

*Edaspidi nimetatud ka eraldiseisvalt „****Pool****“ või koos ja ühiselt „****Pooled****“ sõlmisid käesoleva tsiviilõigusliku töövõtulepingu (edaspidi „****Leping****“), olles kokku leppinud alljärgnevas:*

1. **LEPINGU ESE**
   1. Käesoleva Töövõtulepingu (edaspidi: **Leping**) esemeks on Narva linna haldusterritooriumi elanike kasside steriliseerimise ja kastreerimise kampaania 2023. aastal. (edaspidi: **Tööd**).
   2. Töövõtuleping sõlmitakse veebilehehanke „Veterinaarteenused 2023. aastal“ tulemusel.
   3. Tööde maht ja ulatus on määratud Lepingus, veebilehehanke „Veterinaarteenused 2023. aastal“ hanke alusdokumentides, Lepingu dokumentidega ning Tellija juhistega.
2. **LEPINGU DOKUMENDID**
   1. Töövõtu korraldus toimub vastavalt käesolevale Lepingule, Lepingu dokumentidele, Tellija juhistele, Töövõtja hinnapakkumisele.
   2. Lepingu allkirjastamisel kuuluvad selle juurde järgmised lisad:
      1. Lisa 1. Tööde kirjeldus.
      2. Lisa 2. Pakkumuse maksumustabel.
      3. Aruande tööde teostamise kohta vorm.
3. **TÖÖD**
   1. Töövõtja teostab, Lepingu dokumentidest ja Tellija juhistest lähtuvalt, Lepingu dokumentides nimetatud Tööd ja toimingud.
   2. Töövõtja teostab Lepingujärgsed Tööd, sealjuures kohustub Töövõtjana teostama kõiki töid ja asjakohaseid toiminguid, võtma ärialaseid riske ja kandma kõiki otseseid ja kaudseid kulusid, mis on vajalikud selleks, et:
      1. Teostada Tööd vastavalt Lepingus sätestatud tingimustele;
      2. Kaitsta Tellijat kõigi nõudmiste eest, mida kolmandad isikud võiksid Lepingu raames Töövõtja tegemiste ja/või tegemata jätmise tõttu Tellijale esitada ning hüvitada kõik selliste nõudmiste tõttu viimastele tekkida võivad kahjud ja/või kulud.
   3. Tööd sisaldavad kõiki Lepingu eesmärgi saavutamiseks vajalikke töid, toiminguid, tööjõudu, kõiki vajalikke materjale ja töös kasutatavaid töövahendeid, vajalike litsentside ja lubade hankimist, vajaliku dokumentatsiooni vormistamist ja Tellijale üleandmist.
4. **TÄHTAEG** 
   1. Teenuse teostamise tähtaeg on **6 kuud** **peale lepingu sõlmimist.**
   2. Töövõtja peab tagama teenuse kättesaadavuse Narva linnaelanikele antud ajavahemikul vastavalt hanke alusdokumentides sätestatule.

**6. LEPINGU HIND JA TASUMISE KORD**

* 1. Tellija tasub Töövõtjale ühe kassi steriliseerimise eest \_\_\_\_\_\_ eurot, millele lisandub seaduses sätestatud juhtudel Eesti Vabariigis kehtiv käibemaks 20%. Tellija tasub Täitjale ühe kassi kastreerimise eest \_\_\_\_\_\_ eurot, millele lisandub seaduses sätestatud juhtudel Eesti Vabariigis kehtiv käibemaks 20%. Lepingu hind on xxxxx eurot, millele lisandub käibemaks vastavalt käibemaksuseaduses sätestatule.
  2. Lepingu hind on Töövõtjale siduv ning Tellija ei hüvita Töövõtjale Lepingu täitmisega seotud kulutusi Lepingu hinda ületavas ulatuses. Tellija teavitab Töövõtjat Lepingu hinna muutumisest.
  3. Lepingu hind määrab Töövõtjale makstava tasu ülempiiri ning Töövõtjal ei ole õigust nõuda täiendavate kulutuste hüvitamist, kui Pooled ei ole selles eraldi kirjalikult kokku leppinud.
  4. Tellija tasub osutatud teenuse eest osade kaupa pakkumuse maksumustabelis (Lepingu Lisa 2) kokkulepitud ühikuhindadest lähtuvalt Tööde üleandmise-vastuvõtmise akti alusel, mille lahutamatuks osaks on aruandeperioodi kohta koostatud aruanne vastavalt Lepingu Lisa 1 (Tööde kirjeldus) punktile 4.
  5. Tellija tasub Töövõtjale faktiliselt teostatud ja Tellija poolt vastuvõetud Tööde üleandmise-vastuvõtmise akti põhjal koostatud e-arve alusel. Nimetatud akti allakirjutamise järgselt tekib Töövõtjal õigus esitada Tellijale teostatud Tööde maksumust hõlmav e-arve.
  6. Tellija maksetähtaeg on 15 (viisteist) kalendripäeva jooksul, vastava e-arve kättesaamisest arvates.
  7. Tellija kirjalikul nõudmisel tehtavad Lisatööd, mille tegemine ei kuulu Töövõtja kohustuste hulka, fikseeritakse kirjalikult koos vastavate tööde kirjeldusega Lepingu lisana ning Tellija tasub Töövõtjale Lisatööde eest üksnes juhul, kui Pooled on selles eelnevalt kirjalikult kokku leppinud. Tellija ei ole kohustatud aktsepteerima ega hüvitama ühtegi Töövõtja poolt tehtud Lisatööga seotud kulutust, kui Pooled ei ole selles eelnevalt kirjalikult kokku leppinud.

**7. TEOSTATUD TÖÖDE VORMISTAMINE**

7.1. Teostatud Tööde üleandmiseks esitab Töövõtja Tellijale allakirjutamiseks Tööde teostamise aruande kahes eksemplaris, millest üks jääb Tellijale.

7.2. Tellija on kohustatud vastava Tööde teostamise aruanne 5 (viie) tööpäeva jooksul arvates kättesaamisest allakirjutatult Töövõtjale tagastama. Allakirjutamisest keeldumise korral peab Tellija eelnimetatud tähtaja jooksul esitama Töövõtjale motiveeritud otsuse aktile allakirjutamisest keeldumise kohta.

1. **TÖÖVÕTJA KOHUSTUSED** 
   1. Töövõtja on kohustatud:
      1. Teostama kõik Tööd, mis on määratletud Lepingus ja selle Lisades, kandes seejuures kõik Töödeks vajalikud otsesed ja kaudsed kulutused. Kui Pooled ei ole teisiti kokku leppinud, laieneb teostamiskohustus ka nendele töödele ja toimingutele, mis ei ole Lepingus või selle Lisades sätestatud, kuid millised oma olemusest lähtuvalt kuuluvad käesoleva Lepinguga seotus Tööde hulka ning mille tegemine on vajalik Lepingu eesmärgi saavutamiseks;
      2. Koostama ja vormistama nõutavad dokumendid;
      3. Andma Tellijale Tööde käigust aru tema esimesel nõudmisel;
      4. Hankima kõik Tööde teostamiseks vajalikud töövahendid;
      5. Arvestama Tellija juhistega Tööde teostamise kohta, olles selliseid juhiseid viivitamata nende saamise järel piisavalt kontrollinud. Juhul, kui Tellija poolt antud juhised takistavad Lepingu kohast täitmist, on Töövõtja kohustatud Tellijale sellest viivitamata teatama. Teavitamiskohustuse rikkumisel vastutab Töövõtja Tellija poolt antud juhiste järgimisest põhjustatud tagajärgede eest;
      6. Eeldatakse, et Töövõtja teostab kõik Lepingus kokkulepitud Tööd isiklikult. Alltöövõtjate kasutamine Töövõtja poolt on lubatud vaid Tellija kirjalikul nõusolekul. Vastava kirjaliku nõusoleku olemasolul on Töövõtja kohustatud eelnevalt kooskõlastama Tellijaga kõik alltöövõtjad, keda Töövõtja kavatseb kasutada Lepingu täitmiseks. Tellija ees jääb Lepingust tulenevate kohustuste nõuetekohase täitmise, s.h. selliste, mille tegemiseks on Töövõtja kasutanud alltöövõtjaid, eest vastutavaks Töövõtja;
      7. Töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest;
      8. Tööde teostamisel juhinduma veterinaarkorralduse seadusest, loomakaitseseadusest ja nende alusel kehtestatud õigusaktidest;
      9. Tagama Lepingu kehtivuse perioodil Tööde teostamiseks vajalike tegevuslubade, registreeringute, kooskõlastuste jm dokumentide olemasolu. Vajadusel hankima viivitamatult nõutavad litsentsid ja load omal kulul ja vastutusel;
      10. Võimaldama Tellijal igal ajal teostada kontrolli tehtava Tööde mahu ja kvaliteedi vastavuse üle;
   2. Töövõtjal on õigus:
      1. Saada Tööde tegemise eest Tellijalt tasu vastavalt Lepingus sätestatud tingimustele ja korrale;
      2. Saada Tellijalt Lepingu täitmisel mõistlikult vajalikku kaasabi (juhised, nõusolekud);
      3. Esitada kirjalikult motiveeritud vastuväide, kui Tellija õigustamatult keeldub nõuetekohaselt teostatud Tööde vastuvõtmisest.
2. **TELLIJA KOHUSTUSED JA ÕIGUSED**
   1. Tellija on kohustatud:
      1. Tasuma Töövõtjale nõuetekohaselt teostatud ja vastuvõetud Tööde eest vastavalt Lepingus sätestatud tingimustele ja korrale;
      2. 5 (viie) tööpäeva jooksul, kättesaamisest arvates, aktsepteerima või lükkama tagasi Tööde teostamise aktid.
   2. Tellijal on õigus:
      1. Teostada jooksvat kontrolli Tööde käigu, mahu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde kvaliteedi osas;
      2. Keelduda Tööde eest tasumisest, kui Töövõtja ei täida endale Lepinguga võetud kohustusi.
3. **POOLTE VASTUTUS JA ESINDUS**
   1. Lepinguga enesele võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja Eesti Vabariigi seadustega ettenähtud korras ja ulatuses.
   2. Tellija maksab Töövõtjale maksetähtaegade rikkumise eest viivist seaduses kehtestatud ulatuses, kuid mitte üle 30% hilinenud makse summast.
   3. Töövõtja viivisenõue Tellija vastu peab olema esitatud hiljemalt 30 (kolmekümne) kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.
   4. Töövõtja maksab Tellijale Lepingu rikkumise eest leppetrahvi 0,2 % Lepingu hinnast iga lepingu olulise rikkumise eest, kuid mitte üle 30% käesoleva Lepingu hinnast.
   5. Tellijal on õigus pidada Lepingu punktides 10.4. sätestatud korras arvutatud leppetrahv kinni Töövõtjale makstavast tasust.
   6. Lepingu Pooled nimetavad tehniliste küsimuste lahendamiseks ning Tööde teostamise aktide allkirjastamiseks kummaltki poolt esindajad:
      1. Tellija esindajaks on – Galina Siniorg, Narva LV Linnamajandusameti keskkonna vanemspetsialist, tel. +372 359 9253, +372 51911077, e-post: [galina.siniorg@narva.ee](mailto:galina.siniorg@narva.ee)
      2. Töövõtja esindajaks on – **\_\_\_\_\_**, tel. **\_\_\_\_\_\_**.
4. **LEPINGU MUUTMINE** 
   1. Lepingut võib muuta riigihangete seaduses sätestatud korras ja alusel.
   2. Tellijal on õigus mis tahes ajal Leping korraliselt üles öelda, kusjuures Töövõtjal ei ole õigust nõuda lepingu korralise ülesütlemisega põhjuslikus seoses oleva otsese varalise kahju, saamata jäänud tulu, kaudse kahju vm. kahju hüvitamist.
5. **TEADETE EDASTAMINE**
   1. Käesoleva Lepinguga seonduvad teated peavad olema vormistatud Poolte poolt vähemalt kirjalikku taasesitamist võimaldavas vormis, välja arvatud juhul, kui kirjaliku vormi nõue tuleneb Lepingust või teated on informatiivse iseloomuga, mille edastamine ei too teisele Poolele õiguslikke tagajärgi.
   2. Teade loetakse edastatuks, kui see on Poole poolt kätte saadud või kui tähitud kirja saatmisest teise Poole poolt näidatud aadressil on möödunud 2 (kaks) tööpäeva.
   3. Ühe Poole mistahes nõue teisele Poolele seoses Lepingu rikkumisega peab olema vormistatud kirjalikult.
6. **LÕPPSÄTTED**
   1. Leping on sõlmitud tähtajalisena ning jõustub selle allakirjutamise hetkest Poolte poolt.
7. **POOLTE ALLKIRJAD**

**Tellija: Töövõtja:**

(allkirjastatud digitaalselt) (allkirjastatud digitaalselt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Natalja Šibalova

Narva Linnavalitsuse Linnamajandusameti

direktor